Uutisissa: Saudi-Arabian kätketyt aarteet.
Raamatun historia lepää syvällä aavikolla. Miksi se on uhattuna?
Ja: Lähetyskäskyseikkailut. Hän sanoo itseään epätodennäköiseksi lähetiksi.
Rebecca Fridayn matkustusnälästä tuli käänteentekevä palvelutyö.
Lisäksi: Elämän puolustajat iskujen kohteena. FBI pidättää protestoijia.
Kriisiraskauskeskuksia poltetaan ja tuhotaan.
KRISTILLISEN MAAILMAN UUTISET
Tervetuloa uutisten pariin.
Osa Raamatun kiehtovimmista paikoista -
sijaitsee arvioiden mukaan Saudi-Arabiassa, -
mm. Punaisenmeren ylityspaikka ja Siinai-vuori.
Nyt nämä alueet voivat hävitä massiivisen rakennusprojektin alle.
Chuck Holton raportoi Saudi-Arabian aavikolta.
Saudi-Arabian luoteiskulmassa asuu enemmän kameleita kuin ihmisiä.
Se muuttuu, jos kruununprinssi Salmanin suunnitelma toteutuu.
Alueelle kaavaillaan 500 miljardia dollaria maksavaa Neomin kaupunkia.
Kuvittele perinteinen kaupunki, -
jonka luontoa kuormittava jalanjälki on minimoitu.
Miljoonakaupunkia mainostetaan maailman edistyksellisimmäksi -
ja ympäristöystävällisimmäksi.
Harva kuitenkaan tuntee alueen raamatullista historiaa.
Asiaan perehtyneet miettivät, jäävätkö nämä arvot jalkoihin.
Andrew Jones on tutkinut Raamatun arkeologiaa yli kymmenen vuotta.
CBN vieraili Jonesin mukana tapahtumapaikoilla, -
joista lähes kaikki ovat lukeneet.
Jones uskoo, että Siinainvuori sijaitsee täällä -
hyvin lähellä kaavailtua megakaupunkia.
Kun Mooses paimensi appensa Jetron laumoja -
sen jälkeen kun hän oli paennut Egyptistä, -
hän oli Midianissa. Midian on Saudi-Arabian pohjoisosassa.
Siinain niemimaalla ei ole arkeologisia todisteita Midianista.
2. Moos. kirjassa kerrotaan, että kerran, kun hän oli paimenessa, -
hän meni Jumalan vuorelle ja näki palavan pensaan Siinainvuorella.
Siinainvuori sijaitsee siis lähellä Jetron kotipaikkaa Midianissa.
Jones uskoo, että kansa vaelsi tänne ylitettyään Punaisenmeren.
Tiimi seurasi heidän jalanjälkiään. Ymmärsi, miksi mielessä oli aina vesi.
Sen jälkeen kun israelilaiset ylittivät Punaisenmeren 2. Moos. 15:ssä, -
heidän kerrotaan tulleen Eelim-nimiselle keitaalle.
Siellä oli 12 lähdettä ja 70 palmua.
Ne 12 lähdettä ovat täällä yhä.
Yksi on takanani. Siinä on nyt betonirenkaat, -
mutta beduiinit käyttävät sitä edelleen.
Uhkaako uusi megahanke historiaa?
Uusi kaupunki, "Viiva" ulottuisi rannikolta Midianin vuorille.
Nyt he paljastivat Jabal al-Laws -vuoristoon kaavaillun kaupungin.
Uskomme, että juuri siellä on Jumalan vuori.
Aavikolle rakennetaan uusia teitä koko ajan.
Työntekijöille on rakennettu oma kylä. Projekti on monivuotinen.
Toivomme, etteivät he maisemien lisäksi tärvele -
Raamatun vinkkelistä merkittäviä kohteita.
Matka toi meidät suuren vuoren juurelle. Huippu näyttää palaneelta.
Moni asia tukee sitä, että tämä on Siinainvuori.
Sen sijainnista on esitetty monia arvailuja, -
mutta tämä vuori Midianissa on ainoa, -
jossa yhdistyvät kaikki Raamatun kuvaukset -
"Siinain", "Jumalan" tai "Hoorebin vuoresta".
Israelilaiset karjoineen olisivat hyvin mahtuneet -
tasangolle vuoren juurelle. Jones jatkaa.
Ron White löysi täältä 1980-luvun puolivälissä marmorikiviä.
Vuonna 1985 hän löysi muinaishepreaksi kirjoitetun tekstin, -
jossa mainittiin Salomo, Jumalan vuori ja Mooses.
Sen perusteella hän uskoi, että kuningas Salomo pystytti tänne -
Jumalan vuorelle omistetun marmoripyhäkön.
Tätä keskeisessä paikassa sijaitsevaa alttaria peittävät kalliomaalaukset.
Monet kuvaavat lehmää. Niitä ei ollut entisaikaan täällä mutta Egyptissä oli.
Jos tämä on Siinainvuori, en lähtisi täältä kapuamatta sille.
Saudihallinto aikoo tehdä alueesta modernien mukavuuksien keitaan, -
mutta minä pidän siitä tällaisena.
Sen näkeminen herätti erämaavaelluksen kertomuksen eloon.
Vau! Minä tein sen.
Olen Jabal Musan, Mooseksen vuoren, huipulla.
Tänne Jumala laskeutui ja antoi Moosekselle laintaulut.
Mikä kapuaminen, mikä näkymä! Kapuamiseen meni 2,5 tuntia.
Matkaa kertyi parkkipaikalta melkein viisi kilometriä.
Matka oli jokaisen askeleen arvoinen.
Täyttä varmuutta siitä, onko tämä Siinainvuori, saadaan tuskin koskaan.
Sekin taitaa olla uskonkysymys.
Chuck Holton, Pohjois-Saudi-Arabia.
Vau, uskomatonta. Kiitos, Chuck.
Hallinnonvastaiset mielenosoitukset leviävät Iranissa.
Öljyalan työntekijöistä osa marssii työpaikalta -
tukeakseen protestoivia naisia ja opiskelijoita.
Protestit alkoivat liki kuukausi sitten, kun 22-vuotias nainen kuoli -
siveyspoliisin huostassa. Hän oli pitänyt päähuivia väärin.
Turvallisuusjoukot koventavat otteita.
Surmansa on saanut 200 ihmistä, arvioi eräs järjestö.
Uiguurit osoittivat mieltä Kiinan harjoittamaa kansanmurhaa vastaan -
USA:n ulkoministeriön edustalla tällä viikolla.
Mielenosoittajat vaativat USA:lta voimakkaampia toimia, -
jotta kansanmurha saadaan loppumaan.
Vetoamme vapaan maailman kansoihin, etenkin USA:n hallintoon, -
jotka ovat sitoutuneet Itä-Turkestanin kansanmurhan lopettamiseen: -
tarttukaa ongelmien juurisyihin -
tuomitsemalla Kiinan miehitys Itä-Turkestanissa -
ja tukemalla Itä-Turkestanin itsenäistymispyrkimyksiä.
YK:n mukaan uiguurien ja muiden vähemmistöjen kohtelu Kiinassa -
voi olla rikos ihmisyyttä vastaan.
Tulossa: Jumala muutti naisen matkailunhalun kutsumukseksi.
Epätodennäköisen lähetin kertomus hetken kuluttua.
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Oletko saanut lähetyskutsun? Kerro siitä meille.
Skannaa ruudussa näkyvä koodi, kerro kutsustasi ja siitä, -
miten voimme rukoilla puolestasi. Koodi näkyy muutaman minuutin.
Rebecca Friday alkoi käydä aktioissa 1980-luvulla.
Nyt hän on käynyt Latinalaisessa Amerikassa 24 kertaa -
ja palvellut mm. orpokodin johtajan sijaisena ja englanninopettajana.
Nyt hän on kirjoittanut kokemuksistaan kirjan "Great Commission Adventures".
Hän liittyy seuraamme nyt. Kiitos, että tulit lähetykseen.
Kutsut itseäsi epätodennäköiseksi lähetiksi. Miksi?
Koska olen oikeasti aika arkajalka.
Kouluaikana en ollut mikään maailman rohkein ihminen.
Kirjoitat: "Jumala on kaikkialla, helvetillisimmissäkin olosuhteissa."
Millaisista olosuhteista puhut? Miten Jumala on toiminut?
Kun on turvatonta.
Hallinto ei huolehdi ihmisten turvallisuudesta.
Välillä on ollut pelottavaa liikkua kadulla.
En liiku yksin myöhään. Ainoastaan seurassa.
Muuten kokemus on ollut hieno.
Jumala on toiminut monin tavoin etenkin orpojen parissa.
Voi kuvitella, miten vaikeaa on pikkulapsilla, -
kun heidät reväistään perheensä luota laitokseen.
Jumala on muuttanut ihmisiä -
ja liimannut lasten elämän sirpaleita yhteen.
On ollut hienoa nähdä Jumalan tekevän sellaista.
Iso osa kirjastasi käsittelee vuosittaista palvelujaksoasi -
saarella Hondurasin edustalla.
Kerrot, että työssäsi kestävin vaikutus voi olla rakkauslaululla, -
jota iltaisin laulat orvoille. Mikä se laulu on?
En laula sitä, mutta se menee näin: "Rakastan sinua.
Sanat eivät riitä kertomaan.
Olet minulle erityinen. Olen iloinen, kun olet elämässäni."
Lapset eivät saa siitä kyllikseen. Välillä he tulevat pyytämään sitä.
Laulan sen peitellessäni heitä iltaisin.
Monesti laitoksissa ei peitellä.
Rakastan tuota laulua, vaikket edes laulanut.
Kirjoitat myös, että lähetystyö on hyppy tuntemattomaan -
ja että se, mikä näyttää mutkalta matkassa, -
viekin Jumalan suunnitelmaa kohti ja pääasiasta tulee pikkuasia.
Miten lähetystyö on muuttanut käsitystäsi Jumalan prioriteeteista?
Mieleeni tulee se, kun olin opettamassa englantia.
Luokassani oli 60 oppilasta.
Yksi oppilas oli viimeisillään raskaana.
Hän oli ainoa oppilas edistyneiden kurssilla.
Hän synnytti mutta lapsi kuoli.
Sinne mennessäni en ajatellut, että tekisin jotain sellaista... Anteeksi.
Kävin hänen luonaan. Hän oli murheen murtama.
Olen varma, että hän oli syy, miksi olin siellä.
Lohduttamaan häntä ja kertomaan, että kaikki järjestyy.
Kerro, miten elämät ovat muuttuneet.
Jätit mukavuudet ja lähdit Hondurasiin orpokotiin.
Onko mieleesi jäänyt jotakuta erityistä, jonka elämää työsi on muuttanut?
On yksi tyttö. Hän on nyt 19. Hän tuli orpokotiin 10-vuotiaana.
Hän ei kertonut taustastaan kovin monelle.
Olin juuri toipunut syövästä. Se tavallaan avasi oven.
Hän kertoi, että kun hän oli ollut pieni, luultavasti 8―9-vuotias, -
hänen äitinsä kuoli syöpään. Oli varmasti kauheaa nähdä se.
Alue oli hyvin köyhä, eikä siellä ollut terveydenhoitoa.
Hän ja pikkusisko menivät isän luo. Isä käytti häntä seksuaalisesti hyväksi.
Se oli niin surullista. Hän sanoi: "Aluksi minua ei uskottu."
Meistä tuli vuosien mittaan hyvin läheiset.
Jumala on muuttanut hänen elämänsä.
Tragedioista toinenkin voisi tuhota ihmisen.
Mutta nyt hän on 19. Hänellä on hyvä huumorintaju.
Hän on itsevarma, ja hän luottaa Jumalaan.
Hän opiskelee sairaanhoitajaksi. Hän on aina iloinen.
Päällepäin ei tietäisi, että hän on kokenut kaksi kauheaa traumaa.
Kiva, että pystyit tukemaan häntä. Mitä toivot lukijoiden saavan kirjasta?
Toivottavasti he saavat lähetyskipinän. Minä sain sen teini-iässä.
En näe sitä nykyään kristityissä. Halusinkin motivoida ihmisiä kirjallani.
Tiedän, että kaikki eivät voi lähteä, mutta kaikki voivat tehdä jotain.
Auttaa taloudellisesti, tarjota kyytejä, rukoilla. Lähetit tarvitsevat tukea.
Toivottavasti kirja innostaa lähetystyöhön.
Rebecca Fridayn kirjan nimi on "Great Commission Adventures."
Odotan jo pääseväni lukemaan sen. Lisätietoja osoitteessa cbnnews.com.
Siunausta! Kiva, että tulit lähetykseen. -Kiitos.
Tulossa: Tiloja on tuhottu ja poltettu. Lainsäätäjät yrittävät lakkauttaa ne.
Aborttiaktivistit tekevät iskuja elämän puolustajien klinikoille.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
CBN:n uusi opetus "The Lord Is My Shepherd: A Psalm of David".
Audio-opetus Gordon Robertsonilta.
Se on lohdutuksen ja rohkaisun Psalmi kaikille kristityille kaikkina aikoina.
Siinä varmuudessa voit levätä. Se ohjaa sinua elämässäsi.
Saat "The Lord Is My Shepherd: A Psalm of David" -opetuksen, -
kun rekisteröidyt kumppaniksemme.
Hei taas! USA:n kriisiraskaus- keskuksiin on hyökätty siitä asti, -
kun korkein oikeus kumosi liittovaltion suojan aborteille.
Henkilökunnan ja asiakkaiden turvallisuus on uhattuna -
etenkin demokraattien johtamissa osavaltioissa. Heather Sells jatkaa.
Heti historiallisen päätöksen varmistuttua -
Worcesterin kriisiraskaus- tukikeskukseen hyökättiin.
Katuun spreijattiin "Janen kosto" ja ikkunat rikottiin.
Poliisi odotti meitä.
Johtaja Kelly Wilcox tietää, mihin sillä tähdättiin.
Toimintamme yritetään lakkauttaa.
Tunnin matkan päässä tukikeskukseen Reveressä spreijattiin viestejä, -
joissa uhataan työntekijöitä ja kävijöitä.
Olemme huolissamme. Se on uhkaus.
Tukikeskukset demokraattijohtoisissa osavaltioissa, -
kuten Massachusettsissa, kohtaavat epävarmuutta, -
vihaa korkeimman oikeuden päätöksen seurauksena -
ja mahdollisesti rajoituksia toimintaansa.
Kunnat, kuten Worcester, eivät suinkaan lisää vartiointia, -
vaan suunnittelevat keskuksille rangaistuksia "harhaanjohtamisesta", -
niin kuin vastustajat sanovat.
Lisäksi osavaltion oikeuskansleri Maura Healey -
julkaisi kuluttajatiedotteen, jossa väitetään, -
että keskuksista valtaosalla ei ole lääketieteellistä lupaa, -
pätemättömät hoitavat ultrausta -
ja tarjotut tiedot ovat usein virheellisiä ja harhaanjohtavia.
Keskusten liiketoimintamalliin kuuluu olennaisena harhaanjohtaminen.
Senaattori Elizabeth Warren kaataa bensaa liekkeihin.
Keskukset huijaavat sisään naisia, -
jotka hakevat oikeaa lisääntymis- terveydenhuoltoa, mm. abortteja.
Warren teki elokuussa abortin- vastaisen disinformaatiolakialoitteen -
maan kriisiraskaus- tukikeskuksia vastaan.
Olennaisten tietojen pimittäminen ei edistä naisasiaa.
Klinikoiden johtajat Larkin ja Wilcox -
kiistävät huijaus- ja harhautussyytökset.
He sanovat kertovansa naisille -
kaikista vaihtoehdoista yleisesti hyväksytyn tieteen valossa.
Hyvä päätös nojaa hyviin tietoihin.
Molemmat klinikat, kuten monet muut, kertovat netissä ja lomakkeissa, -
etteivät ne tee abortteja tai ohjaa niihin.
Ne tukevat naista päätöksen edessä raskaustestillä, -
ultraäänitutkimuksella ja neuvonnalla, jossa keskustellaan vaihtoehdoista.
Monet naiset kohtaavat taloudellisia esteitä ja painostusta.
Joidenkin vanhemmat kiristävät collegen lukukausimaksuilla.
Jotkut uhataan jättää, jos he aikovat pitää lapsen.
Clearway-klinikan asiakkaista aborttiin päätyy 30 %.
Osa, kuten Kortnie, on valinnut sekä abortin että elämän.
Vaikka ilmoitin, että päätin raskauteni, he auttoivat ja jatkoivat yhteydenpitoa.
Kortnie päätti pitää seuraavan lapsensa, tyttären.
Hän toivoo, että Clearway saa painostuksesta huolimatta jatkaa.
Tällaisia paikkoja tarvitaan oikeasti.
Se voimauttaa heitä ja antaa kaivattua toivonkipinää.
Raskaustukikeskusten kattojärjestö NIFLA sanoo, -
että keskuksista on valtavasti hyötyä.
Ne jakavat vuosittain palveluja ilmaiseksi 280 milj. dollarilla.
NIFLA:n 1 600 jäsenjärjestöstä 1 400 on lääketieteellisiä.
Ne ovat ehdottomasti lääketieteellisiä palveluntarjoajia.
NIFLA:n juristi Anne O'Connor sanoo, että lääketieteellisiä toimenpiteitä -
tekee vain laillistettu henkilökunta, ja kiistää muutkin syytökset.
Emme mainosta harhaanjohtavasti.
Tiedossani ei ole yhtäkään keskusta, jota vastaan olisi nostettu syytteitä.
Uskonnonvapauteen keskittyneen lakifirma Becketin johtaja Mark Rienzi -
sanoo, että kuluttajalain nojalla voi jo nyt nostaa syytteitä, jos on näyttöä.
Jos oikeuskansleri pystyy todistamaan, että on petkutettu tai vahingoitettu, -
että on toimittu ilman lupia tai että on mainostettu harhaanjohtavasti, -
osavaltio voi jo nyt nostaa syytteet.
Varmasti moni syyttäjä tarttuisi tapauksiin innokkaasti.
Rienzi sanoo, että kaikkien on valvottava tarkkaan -
perustuslain ensimmäisen lisäyksen oikeuksia.
Ensimmäinen lisäyksen tarkoitus on estää hallintoa -
asettumaan yhden kannalle ja rankaisemaan toista.
Larkin ja Wilcox voivat vain lisätä turvatoimia -
ja perustella toimintaa paikallisille päättäjille.
Emme voi palvella vain naisia ja perheitä. Meidän pitää olla esillä -
ja kertoa päättäjille, keitä olemme ja mitä hyötyä meistä on.
Heather Sells, Massachusetts.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien eniten mieleen painettu katkelma.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi: tuhannet juutalaiset ympäri maailmaa -
käyvät käskyn mukaan Jerusalemissa hakemassa papillisen siunauksen.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin tapahtumiin.
Tuhannet israelilaiset ja juutalaiset ympäri maailmaa -
pakkautuivat Länsimuurille pappien siunattavaksi -
sukkotin eli lehtimajanjuhlan aikaan.
Paikalle oli saapunut noin 50 000 pyhiinvaeltajaa.
Papillista sukua olevat juutalaismiehet siunasivat Israelin -
niin kuin Jumala käski Moosesta ja Aaronia 4. Moos. kirjassa.
Tämä on yksi kolmesta pyhiinvaellusjuhlasta, -
jolloin meidän on käsketty nousta temppeliin.
Nyt meillä on vain Kotel, Länsimuuri. Pidämme perinnettä yllä siellä.
Juhlan aikana juutalaiset rukoilevat, aterioivat ja nukkuvatkin lehtimajoissa.
Näin he muistelevat Jumalan huolenpitoa erämaavaelluksella.
CBN:n kumppanit auttavat Ukrainan pakolaisia juhlapyhien vietossa.
CBN Israel oli mukana järjestämässä heille tanssi- ja musiikkijuhlaa.
Perheet jättivät kotinsa, kaupunkinsa ja elantonsa -
useita kuukausia sitten Ukrainan sodan takia.
Huudamme Jumalalta apua.
Emme odota, että Hän ojentaa kätensä, -
mutta näemme teidän auttavat kätenne.
Teette Jumalan työtä, ja olemme siitä kiitollisia.
CBN Israel ja Juutalaistoimisto auttavat pakolaisia -
esimerkiksi kodinkonehankinnoissa, jotta he pystyvät kotiutumaan hyvin.
Arkeologit löysivät hiljattain kätkön, jossa oli bysanttilaisia kolikoita.
Kultakolikot löydettiin luonnonpuistosta Golanilta kaupungista, -
jonka nimi ennen oli Paneas. Kristillisen perimätiedon mukaan -
siellä Pietari tunnusti, että Jeesus on Messias.
Ristiretkeläiset käyttivät kaupunkia tukikohtana.
Arkeologit uskovat, että kolikot on lyöty 600-luvulla -
ja kätketty ennen muslimivalloituksia.
Kiitos seurasta.
Lisää samankaltaisia juttuja voi katsoa ohjelmastamme "Jerusalem Dateline".
Kiitos. Pyhän maan tapahtumia on aina kiehtova seurata.
Kiitos seurasta. Ensi viikkoon.
Koko tiimin puolesta näkemiin ja Jumalan siunausta!
Suomennos: Marianne Tenetz